Diari Oficial de la Generalitat Valenciana


Sumari del DOGV 3671, del 21-01-2000 (2000/163)

Admissió a tràmit de les alternatives UZI-3 i UZI-10 del Pla General.
---------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/163


Organisme emissor
:   Ajuntament de Petrer

Tipus de document
:   Anunci

Admissió a tràmit de les alternatives UZI-3 i UZI-10 del Pla General. [2000/X163]
  
En aplicació dels articles 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'alcalde-president, en dates 10 i 20 de desembre de 1999, ha dictat dos resolucions mitjançant les quals disposa:
  
- Admetre a tràmit les alternatives tècniques A i B de programa per al desenvolupament de l'actuació integrada, corresponent a la UZI-3 la Magdalena del Pla General de Petrer, acompanyades ambdues de projecte d'urbanització i de pla parcial de millora l'alternativa A, presentades el dia 29 d'octubre de 1999 per l'Agrupació d'Interès Urbanístic la Magdalena.
  
- Admetre a tràmit les alternatives tècniques, i incloure projectes d'urbanització, presentades per Promociones Las Chimeneas, SL, els dies 23 de novembre i 14 de desembre de 1999, per al desenvolupament del programa d'actuació integrada de les UZI-3 la Magdalena, i UZI-10 avinguda de Madrid, la primera; i del programa d'actuació integrada de la UZI-10 av. de Madrid, la segona.
  
- Acumular els procediments instats per la seua íntima connexió i dependència, d'acord amb l'article 73 de la Llei 30/1992, de 26 de novembre.
  
Sotmetre a informació pública els esmentats documents, mitjançant avís a tots els propietaris i titulars de drets afectats per l'actuació proposada i publicació d'un edicte en un diari d'informació general editat en la Comunitat Valenciana i (posteriorment o simultàniament) en el Diari Oficial de la Generalitat Valenciana, i advertir de la possibilitat de formular al·legacions i presentar alternatives tècniques a la proposta dins del termini de 20 dies hàbils a comptar del següent a la publicació en l'esmentat diari oficial.
  
L'expedient podrà ser examinat en l'Àrea d'Urbanisme durant l'indicat termini.
  
Durant els cinc dies següents al venciment del termini anterior, els interessats a ser seleccionats com a adjudicataris del programa podran presentar les proposicions juridicoeconòmiques que tinguen per convenients en el Registre General de l'ajuntament, en plica tancada i amb la documentació que s'assenyala en els apartats C) i D) de l'article 32 de la Llei Reguladora de l'Activitat Urbanística i en l'ordenança municipal de desenvolupament i execució del Pla General. L'acte d'obertura de pliques tindrà lloc en la casa consistorial a les 13.30 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran perllongats en els terminis, condicions i supòsits contemplats en l'article 48 d'ordenança municipal, cosa que es farà constar en l'expedient, s'anunciarà al tauler d'anuncis de l'ajuntament i es comunicarà a aquells que, per desconèixer-ho, presenten pliques prematurament.
  
Mitjançant aquest anunci de conformitat, amb l'article 59 de la Llei 30/1992, de 26 de novembre, hom cita els propietaris afectats que puguen resultar desconeguts, dels quals s'ignore el lloc de la notificació, o bé, intentada la notificació, no s'haguera pogut practicar.
  
Cosa que fem pública perquè en prengueu coneixement.